CELEX: 32015R0302
Language: sk
Date: 2015-02-25 00:00:00
Title: Nariadenie Komisie (EÚ) 2015/302 z  25. februára 2015 , ktorým sa mení nariadenie (EÚ) č. 454/2011 o technickej špecifikácii interoperability týkajúcej sa subsystému „telematické aplikácie v osobnej doprave“ transeurópskeho železničného systému  Text s významom pre EHP

26.2.2015   
            
            
               SK
            
            
               Úradný vestník Európskej únie
            
            
               L 55/2
            
         NARIADENIE KOMISIE (EÚ) 2015/302
   z 25. februára 2015,
   ktorým sa mení nariadenie (EÚ) č. 454/2011 o technickej špecifikácii interoperability týkajúcej sa subsystému „telematické aplikácie v osobnej doprave“ transeurópskeho železničného systému
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2008/57/ES zo 17. júna 2008 o interoperabilite systému železníc v Spoločenstve (1), a najmä na jej článok 6 ods. 1,
   keďže:
   
               (1)
            
            
               V súlade s článkom 3 ods. 1 nariadenia Komisie (EÚ) č. 454/2011 (2) Európska železničná agentúra zaviedla proces riadenia zmien pre technické dokumenty uvedené v prílohe III k uvedenému nariadeniu. V dôsledku toho Európska železničná agentúra predložila 6. decembra 2013 odporúčanie o aktualizácii prílohy III k nariadeniu (EÚ) č. 454/2011, tak aby sa v nej odkazovalo na technické dokumenty, ktoré boli zmenené v súlade s procesom riadenia zmien.
            
         
               (2)
            
            
               Nariadenie (EÚ) č. 454/2011 by sa preto malo zodpovedajúcim spôsobom zmeniť.
            
         
               (3)
            
            
               Opatrenia stanovené v tomto nariadení sú v súlade so stanoviskom výboru uvedeného v článku 29 ods. 1 smernice 2008/57/ES,
            
         PRIJALA TOTO NARIADENIE:
   Článok 1
   Príloha III k nariadeniu (EÚ) č. 454/2011 sa nahrádza prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. februára 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 191, 18.7.2008, s. 1.
   
      (2)  Ú. v. EÚ L 123, 12.5.2011, s. 11.
   
      PRÍLOHA
      
         
            „PRÍLOHA III
            
               Zoznam technických dokumentov, na ktoré sa odkazuje v tejto TSI
            
            
                        Referencia
                     
                     
                        Označenie
                     
                  
                        B.1. (V1.2)
                     
                     
                        Počítačové generovanie a výmena tarifných údajov určených na medzinárodný alebo zahraničný predaj – lístky NRT
                     
                  
                        B.2. (V1.2)
                     
                     
                        Počítačové generovanie a výmena tarifných údajov určených na medzinárodný a zahraničný predaj – cestovné lístky s integrovanou rezerváciou (IRT)
                     
                  
                        B.3. (V1.2)
                     
                     
                        Počítačové generovanie a výmena tarifných údajov určených na medzinárodný alebo zahraničný predaj – špeciálne ponuky
                     
                  
                        B.4. (V1.2)
                     
                     
                        Príručka na zavedenie správ EDIFACT týkajúcich sa výmeny údajov o cestovných poriadkoch
                     
                  
                        B.5. (V1.2)
                     
                     
                        Elektronická rezervácia miest na sedenie/ležanie a elektronický výdaj cestovných dokladov – výmena správ
                     
                  
                        B.6. (V1.2)
                     
                     
                        Elektronická rezervácia miest na sedenie/ležanie a elektronický výdaj prepravných dokladov (normy RCT2)
                     
                  
                        B.7. (V1.2)
                     
                     
                        Medzinárodné cestovné lístky určené na vytlačenie cestujúcimi
                     
                  
                        B.8. (V1.2)
                     
                     
                        Štandardné číselné kódovanie pre železničné podniky, manažérov infraštruktúry a ostatné spoločnosti zapojené do reťazca železničnej dopravy
                     
                  
                        B.9. (V1.2)
                     
                     
                        Štandardné číselné kódovanie miest
                     
                  
                        B.10 (V1.2)
                     
                     
                        Elektronická rezervácia pomoci pre osoby so zníženou pohyblivosťou – výmena správ
                     
                  
                        B.30. (V1.2)
                     
                     
                        Schéma – katalóg správ/dátových súborov potrebný na komunikáciu medzi železničným podnikom a manažérom infraštruktúry v rámci TSI TAP
                     
                  
                        B.50. (V1.0)
                     
                     
                        Aplikačné usmernenie k cestovnému poriadku
                     
                  
                        B.51. (V1.0)
                     
                     
                        Aplikačné usmernenie k sadzbám
                     
                  
                        B.52. (V1.0)
                     
                     
                        Aplikačné usmernenie k rezerváciám
                     
                  
                        B.53. (V1.0)
                     
                     
                        Aplikačné usmernenie k priamemu plneniu
                     
                  
                        B.54. (V1.0)
                     
                     
                        Aplikačné usmernenie k nepriamemu plneniu
                     
                  
                        B.55. (V1.0)
                     
                     
                        Aplikačné usmernenie k pomoci osobám so zníženou pohyblivosťou
                     
                  
                        B.56. (V1.0)
                     
                     
                        Aplikačné usmernenie ku komunikácii medzi železničným podnikom a manažérom infraštruktúry“